หงส์ปะทะเสือใต้
เชื่อกันว่าศึกยูฟ่า แชมเปียนส์ลีก รอบ 16 ทีมสุดท้าย นัดแรก คืนวันอังคาร 19 ก.พ.นี้ สายตาทุกคู่จะจับจ้องไปที่เกมอภิมหาบิ๊กแมตช์ยักษ์ชนยักษ์ ซึ่ง หงส์แดง ลิเวอร์พูล จะเปิดรังแอนฟิลด์รับการมาเยือนของ เสือใต้ บาเยิร์น มิวนิก มหาอำนาจลูกหนังเมืองเบียร์ เพราะเป็นบอลคู่เอกที่พลาดไม่ได้อย่างเด็ดขาด,หลังทราบผลจับสลากประกบคู่ศึกแชมเปียนส์ลีกรอบ 16 ทีมสุดท้าย คอบอลต่างร้องซี้ดอย่างไม่ได้นัดหมาย เมื่อ หงส์แดง ลิเวอร์พูล ถูกจับติ้วดวลกับ เสือใต้ บาเยิร์น มิวนิก ยอดทีมจากเยอรมัน ซึ่งน่าเสียดายเป็นอย่างยิ่งที่ต้องมีทีมใดทีมหนึ่งตกรอบไปก่อนเวลาอันควร,ลิเวอร์พูลผ่านเข้ามาเล่นในรอบน็อกเอาต์แชมเปียนส์ลีกได้แบบทุลักทุเล หลังจากเปิดรังเฉือนชนะ นาโปลี หวุดหวิด 1-0 จากประตูชัยโทนของโม ซาลาห์ นาที 34 ในเกมรอบแบ่งกลุ่มนัดสุดท้ายของกลุ่มซี,ซึ่งชัยชนะนัดนี้ ทำให้ ลิเวอร์พูล มี 9 คะแนน จาก 6 นัด เท่ากับนาโปลี แต่ หงส์แดง มีผลงานเฮดทูเฮดดีกว่าจึงผ่านเข้ารอบในฐานะรองแชมป์กลุ่มซี ส่วน นาโปลี ได้อันดับ 3 หล่นชั้นไปเล่นยูโรปา ลีก,ส่วนทางด้าน เสือใต้ บาเยิร์น มิวนิกผ่านเข้ารอบ น็อกเอาต์ในฐานะแชมป์กลุ่มอี แบบสบายๆ หลังทำสถิติไร้พ่ายในรอบแบ่งกลุ่ม ด้วยการคว้าชัย 4 นัด เสมอ 2 นัด และไม่แพ้ใครเลย เก็บได้ถึง 14 คะแนน,เกมบิ๊กแมตช์ที่แอนฟิลด์นัดนี้ เจอร์เกน คลอปป์ นายใหญ่ชาวเยอรมันของลิเวอร์พูล เจอปัญหาปวดหัวในแนวรับ เมื่อจะหมดสิทธิ์ใช้งาน เวอร์จิล ฟานไดก์ ปราการหลังชาวดัตช์ เนื่องจากติดโทษแบน หลังสะสมใบเหลืองครบสามใบในรอบแบ่งกลุ่ม แถมยังไร้ เดยัน ลอฟเรน และโจ โกเมซ ที่ต่างบาดเจ็บ,คาดว่าคลอปป์จะแก้ปัญหานี้ด้วยการส่ง ฟาบินโญถอยลงมายืนเป็นเซ็นเตอร์ฮาล์ฟคู่กับ โจเอล มาติป,ขณะที่นิโก โควัช กุนซือบาเยิร์น มิวนิก ก็เจอปัญหาในการจัดทัพเช่นกัน เมื่อจะปราศจาก โทมัส มุลเลอร์ กองหน้าตัวเก่งทีมชาติเยอรมนี ทีิ่ติดโทษแบน,อย่างไรก็ตาม เกมนี้จะเป็นการวัดคมในการทำประตู ระหว่าง โมฮาเหม็ด ซาลาห์ ปีกจอมถล่มประตูชาวอียิปต์ของลิเวอร์พูล กับ โรเบิร์ต เลวานดอฟสกี กองหน้าทีมชาติโปแลนด์ของบาเยิร์น,โดยฤดูกาลนี้ ซาลาห์ซัดไปแล้ว 17 ประตู นำเป็นดาวซัลโวสูงสุดพรีเมียร์ลีกในเวลานี้ ส่วน เลวานดอฟสกี ทำไป 13 ประตูในบุนเดสลีกา น้อยกว่าซาลาห์อยู่ 4 ลูก,ลองมาดู 11 คนแรกที่คาดว่าจะลงสนามของทั้ง 2 ทีมกันบ้าง ลิเวอร์พูล (ระบบ 4-3-3) : อลิสสัน ; อเล็กซานเดอร์-อาร์โนลด์, มาติป, ฟาบินโญ, โรเบิร์ตสัน ; ไวจ์นัลดุม, เฮนเดอร์สัน, เกอิตา ; ซาลาห์, ฟีร์มิโน, มาเน,บาเยิร์น มิวนิก (4-2-3-1) : นอยเออร์ ; คิมมิช, ซูเล, ฮุมเมลส์, อลาบา ; มาร์ติเนซ, ติอาโก ; กนาบรี, ฮาเมส, โกมอง ; เลวานดอฟสกี,อย่างไรก็ตาม ดูเหมือนว่า เจอร์เกน คลอปป์ จะไม่ค่อยถูกโฉลกกับการคุมทีมดวลกับบาเยิร์น โดยในนัดชิงชนะเลิศยูฟ่า แชมเปียนส์ลีก ซีซัน 2012-13 ที่สนามเวมบลีย์นั้น คลอปป์พาดอร์ทมุนด์แพ้ต่อ บาเยิร์น 1-2 ชวดแชมป์ถ้วยใหญ่ยุโรปอย่างน่าเสียดาย,สำหรับสถิติที่ผ่านมา ลิเวอร์พูลเคยเจอกับบาเยิร์น เพียงแค่ 7 ครั้งเท่านั้น ปรากฏว่า หงส์แดงคว้าชัยชนะได้ 2 ครั้ง เสมอกัน 4 ครั้ง และแพ้บาเยิร์นแค่ 1 ครั้ง,บาเยิร์นชุดนี้มีจุดเด่นอยู่ที่ทีมเวิร์ก ส่วนลิเวอร์พูลดูแล้วมีแนวรุกที่เฉียบคมกว่า แต่การขาดฟาน ไดก์ ในแนวรับอาจเป็นจุดอ่อนของหงส์แดงในเกมนี้.,หมวดแซม
เชื่อกันว่าศึกยูฟ่า แชมเปียนส์ลีก รอบ 16 ทีมสุดท้าย นัดแรก คืนวันอังคาร 19 ก.พ.นี้ สายตาทุกคู่จะจับจ้องไปที่เกมอภิมหาบิ๊กแมตช์ยักษ์ชนยักษ์ ซึ่ง หงส์แดง ลิเวอร์พูล 
บาเยิร์น มิวนิก,เสือใต้,เยอรมัน,ตะลุยฟุตบอลโลก,หมวดแซม